LATVIJAS REPUBLIKAS FINANŠU MINISTRIJA

INSTRUKCIJA

RĪGĀ

|  |  |  |
| --- | --- | --- |
| 03.07.2014. | Nr. | 12-28/1 |

**Muitas lietu jomā izmantotā nosacījuma „smagi, nopietni vai atkārtoti muitas vai nodokļu noteikumu pārkāpumi” piemērošanas instrukcija.**

Izdota saskaņā ar

Valsts pārvaldes iekārtas likuma

72.panta pirmās daļas 2.punktu

**I. Vispārīgie jautājumi**

 1. Instrukcija nosaka Padomes 1992.gada 12.oktobra Regulas (EEK) Nr. 2913/92 par Kopienas Muitas kodeksa izveidi 94.panta 3.punkta c) apakšpunktā, Komisijas 1993.gada 2.jūlija Regulas Nr.2454/93 ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi 14.h panta 1.punktā, 14.v panta 1.punkta b) apakšpunktā, 253.g panta b) apakšpunktā, 290.b panta 1.punkta c) apakšpunktā, 373.panta 1.punkta c) apakšpunktā, 454.a panta 2.punkta c) apakšpunktā, 912.g panta 4.punktā, 1975.gada 14.novembra Muitas konvencijas par starptautiskajiem preču pārvadājumiem, kuros lieto TIR karneti (TIR konvencija) 38.pantā minētā smagu, nopietnu vai atkārtotu muitas vai nodokļu noteikumu pārkāpumu nosacījuma piemērošanu.

**II. Muitas lietu jomā izmantotā nosacījuma „smagi, nopietni vai atkārtoti noteikumu pārkāpumi” piemērošana**

2. Valsts ieņēmumu dienests, piemērojot šīs instrukcijas 1.punktā uzskaitītās tiesību aktu normas, par smagu vai nopietnu muitas vai nodokļu likumu, noteikumu vai tiesību aktu pārkāpumu atzīst muitas un nodokļu, ja tie saistīti ar muitas noteikumos paredzēto darbību un formalitāšu izpildi, pārkāpumu:

2.1. par kuru persona ir administratīvi sodīta par muitošanai pakļauto preču vai citu vērtību ievešanu Latvijas Republikas muitas teritorijā vai izvešanu no tās, apejot muitas kontroli vai noslēpjot šīs preces vai citas vērtības no muitas kontroles, vai nedeklarējot vai izmantojot viltotus muitas vai citus dokumentus, vai citādā nelikumīgā veidā (kontrabandu) un  iespējamais muitas nodokļa un citu muitas iestāžu administrēto nodokļu  parāds par kontrabandas precēm pārsniedz piecas minimālās mēnešalgas vai kontrabandas preces ir   20% un vairāk no kravā esošajām precēmvai;

 2.2. par kuru persona ir administratīvi sodīta par muitas režīma piemērošanu kontrafaktām vai pirātiskām precēm un šāda veida oriģinālpreču vērtība pārsniedz desmit minimālās mēnešalgas vai  par kontrafaktām vai pirātiskām ir atzītas 20%  un vairāk no kravā esošajām precēm vai;

2.3. par kuru persona ir administratīvi sodīta par darbībām, kuru rezultātā nav samaksāti pilnā apjomā muitas nodokļi un citi muitas maksājumi un nesamaksāto muitas nodokļu un citu muitas maksājumu summa pārsniedz piecas minimālās mēnešalgas vai;

2.4. par kuru persona ir administratīvi sodīta ar naudas sodu, kas pārsniedz 4000 *euro* vai;

2.5. kas konstatēts nodokļu administrācijas veiktā pārbaudē un tās rezultātā papildus nomaksai valsts budžetā noteikto nodokļu summa pārsniedz desmit minimālās mēnešalgasvai;

2.6. par kuru nodokļu maksātājs, tā dibinātājs, vai amatpersona ar tiesībām to pārstāvēt likumā noteiktajā kārtībā ir atzīta par vainīgu krimināli sodāmā noziedzīgā nodarījumā par krāpšanu, kontrabandu, neatļautām darbībām ar muitošanai pakļautām precēm vai citām vērtībām, uzņēmējdarbību bez reģistrēšanas un bez atļaujas (licences), vai izvairīšanos no nodokļu un tiem pielīdzināto maksājumu samaksas vai;

2.7. par kuru persona ir administratīvi sodīta par stratēģiskas nozīmes preču importa, eksporta, pārvietošanas un tranzīta noteikumu pārkāpšanu šādos gadījumos:

2.7.1.stratēģiskas nozīmes preces tiek pārvietotas uz valsti, uz kuru attiecas starptautiskās sankcijas;

2.7.2. tiek pārvietotas Padomes 2013.gada 11.marta Eiropas Savienības Kopējā militāro preču sarakstā minētās preces, izņemot

* ML1.d. - tikai optiskie tēmekļi un tikai tie, kas ir izstrādāti sportam un medībām;
* ML15.a; b. un c. - foto un video iekārtas;
* ML17.a. - niršanas ekipējums;

2.7.2. tiek pārvietotas Padomes 2009.gada 5.maijsa Regulas (EK) Nr. 428/2009, ar ko izveido Kopienas režīmu divējāda lietojuma preču eksporta, pārvadājumu, starpniecības un tranzīta kontrolei I pielikumā minētās šādas kategorijas preces:

* 0.kategorija – kodolmateriāli;
* 1.kategorija - visa veida bruņas, ķīmisko ieroču detektorsistēmas un aizsargtērpi; viss, kas saistīts ar sprāgstvielām un tās ķīmiskās vielas, kas iekļautas CWC (ķīmisko ieroču prekursori);
* 5.kategorija - 5A002 - kriptogrāfijas iekārtas;
* 7. kategorija (avioelektronika un navigācija);
* 9.kategorija (kosmiskā aviācija);

2.7.3. tiek pārvietotas Ministru kabineta 2007.gada 25.septembra noteikumu Nr.645 „Noteikumi par Nacionālo stratēģiskas nozīmes preču un pakalpojumu sarakstu” pielikumā minētās šādu preču kategorijas:

* 10A901 - Vītņstobra šaujamieroči munīcijai ar apmales (rantes) kapsulu, to sastāvdaļas, palīgierīces un munīcija;
* 10A902 - Lidaparātu komponentes, ierīces un daļas;
* 10A906 - Nakts redzamības monokļi, binokļi un tēmēšanas ierīces un to komponentes;
* 10A907 - Kājnieku mīnas (kājnieku mīnu eksports un tranzīts ir aizliegts);
* 10E902 - Militāra rakstura pakalpojumi (militāra rakstura pakalpojumi ietver jebkuru tehnisko palīdzību, kas saistīta ar militāro iekārtu ražošanu, pilnveidošanu, montāžu, izmēģināšanu, apkalpošanu vai jebkuru citu tehnisku pakalpojumu);
* 10A903 - Pneimatiskie ieroči ar enerģiju, lielāku par 12 džouliem;
* 10A904 - 2., 3. un 4.klases pirotehniskie izstrādājumi;
* 10A905 - Sevišķā veidā veicamiem operatīvās darbības pasākumiem speciāli radītas vai pielāgotas iekārtas, ierīces vai instrumenti un to komponentes;
* 10D901 - Programmatūras, kas speciāli radītas vai pielāgotas informācijas iegūšanai no datoriem, datoru tīkliem vai citām informācijas sistēmām vai šīs informācijas iznīcināšanai vai izmainīšanai slēptā veidā;
* 10E901 - Tehnoloģijas 10A905 minēto iekārtu pilnveidošanai, ražošanai un lietošanai.

 3. Piemērojot šīs instrukcijas 1.punktā uzskaitītās tiesību aktu normas, par nenozīmīgu muitas vai nodokļu noteikumu pārkāpumu tiek uzskatīts pārkāpums, kuru persona pati, pirms attiecīgu Valsts ieņēmumu dienesta pārbaužu veikšanas, ir atklājusi un nekavējoties informējusi par to Valsts ieņēmumu dienestu, veicot nepieciešamos pasākumus šī pārkāpuma seku novēršanai.

 4. Piemērojot šīs instrukcijas 1.punktā uzskaitītās tiesību aktu normas, par atkārtotu muitas noteikumu pārkāpumu ir uzskatāmi pēc vienādām kvalificējošām pazīmēm atbilstoši un identiski pēc būtības muitas jomā izdarīti pārkāpumi, par kuriem personai gada laikā piemēroto naudas sodu kopsumma pārsniedz 60% no maksimāli piemērojamā naudas soda par šādu pārkāpumu.

 5. Piemērojot šīs instrukcijas 1.punktā uzskaitītās tiesību aktu normas, nodokļu likumu pārkāpumu atkārtotība ir nosakāma saskaņā ar likuma „Par nodokļiem un nodevām” 32.4 pantu.

 Finanšu ministrs A.Vilks